
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 670 τ.μ. στην Κοινότητα Βράχου Ν. 
Πρέβεζας. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. .. 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στην οδό Κ. Ζώϊδη και 

Αγίου Γεωργίου στην Κομοτηνή. 

Χαρακτηρισμός ως διατηρητέου κτιρίου της οδού Ν. Τσανακλή 8 
και παρόδου Στουκοπούλου στην Κομοτηνή. 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 660 (1) 

Κήρυξη αναδασωτέας έκτασης 670 τ.μ. στην κοινότητα Βράχου Ν. 

Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκέντρωσης» 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της χώρας» και συγκεκριμένα: 

α) του άρθρου 41 παρ. 1, 

^ β) του άρθρου 38 παρ. 1. 

4. Τις αριθ. 160417/8.7.80, β)182447/24.9.80, Διαταγές του 
Τπ. Γεωργίας. 

5. Τις αριθ. 570/13.3.1992 πρόταση της Διεύθυνσης Δασών Πρέ- 
2 βεζας, για κήρυξη ως αναδασωτέας της αναφερομένης στο θέμα εκτά- 

σεως, αποφασίζουμε: 

Κηρύσσουμε αναδασωτέα, με σκοπό την αποκατάσταση της δασικής 
ο βλάστησης που καταστράφηκε από παράνομη αποψιλωτική υλοτομία 
την έκταση των εξακοσίων εβδομήντα (670) μ2 που βρίσκεται στη θέση 
«Δάφνη» περιφέρειας Κοινότητας Βράχου του Νομού Πρέβεζας και 
προσδιορίζεται από τα στοιχεία Α-Β — Γ — Δ-Ε-Ζ — Η — Α όπως 
φαίνονται στο συνημένο διάγραμμα, το οποίο αποτελεί αναπόσπαστο μέ¬ 
ρος της αποφάσεως αυτής και έχει όρια: 

Ανατολικά: Με ανώνυμο ρέμα και δασική έκταση. 

Δυτικά: Με κοινοτική δασική έκταση. 

Βόρεια: Με Κοινοτική δασική έκταση. 

Νότια: Με Κοινοτική δασική έκταση. 

Η απόφαση αυτή να δημοσιευθεί στην Εφημερίδα της Κυβερνήρεως. 
Πρέβεζα, 19 Μαρτίου 1992 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Δ’ 592). 

3. Τις διατάξεις του Π.Δ. 510/1979 «περί ρυθμίσεως θεμάτων με¬ 
ταφοράς συντελεστού δομήσεως» κατά το Ν. 880/1979 (Α' 154) όπως 
τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την 11587/1991 πράξη συναίνεσης ενώπιον του συμβολαιογρά¬ 
φου Αθηνών Δημητρίου Λαμπρόπουλου των Άννας Πλαγιάννη και Πα¬ 
ναγιώτη Πλαγιάννη ενεργούντος ως ειδικού πληρεξουσίου αντιπροσώ¬ 
που και αντικλήτου του Παναγιώτη Δούκα, αποκλειστικών κυρίων του 
παρακάτω περιγραφομένου ακινήτου. 

7. Την 388/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 34629/15.10.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης. 

9. Την κατόπιν αυτοψίας της υπαλλήλου Σοφίας Λασπά, επιβεβαί¬ 
ωση των εμπλεκομένων στον υπολογισμό του μεταφερόμενου συντελε¬ 
στή δόμησης στοιχείων του ακινήτου που βρίσκεται εντός του ρυμοτομι¬ 
κού σχεδίου Αθηνών και επί της οδού Πολέμη αριθ. 4, με πρόταση του 
Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: 


Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών, επί 
της οδού Πολέμη αριθ. 5, έχει χαρακτηρισθεί ως διατηρητέο με την 
393/76/9.1.1990 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων (Δ' 18) και του οποίου την αποκλειστική κυ¬ 
ριότητα έχουν οι παραπάνω συναινούντες στη μεταφορά του συντελεστή 
δόμησης Άννα Πλαγιάννη και Παναγιώτης Δούκας, όπως το βαρυνό- 
μενο ακίνητο φαίνεται με στοιχεία Α, Β, Γ, Δ, Α στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 4264/1992 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν ακινήτου: 333,564 τ.μ. 

β) Ποσοστό κάλυψης: 40%. 

γ) Συντελεστής δόμησης της περιοχής βάσει της οποίας πραγματο¬ 
ποιείται η μεταφορά: 2,6. 

δ) Δομήσιμες επιφάνειες που αντιστοιχούν σ’ αυτό: 333,564 τ.μ. X 
2,6 = 867,266 τ.μ. 

ε) Δομημένη επιφάνεια: 286,846 τ.μ. 

στ) Μεταφερόμενη δομήσιμη επιφάνεια: 867,266 τ.μ. - 286,846 
τ.μ. = 580,42 τ.μ. εκ των οποίων 11,74 τ.μ. από ισόγειο και 568,68 
τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Άννας Πλαγιάννη και Παναγιώτη Δούκα, για εμβαδόν 
580,42 τ.μ. (11,74 τ.μ. από ισόγειο και 568,68 τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως.' 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 




ΚΒΧΤΜ ΠΑΛΑΜΑ 













































ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


3113 


ΑΠΟΦΑΣΕΙΣ 

ΑριΟ. 1398 (3) 

Χαρακτηρισμός ως διατηρητέου κτιρίου στην οδό Κ. Ζωΐδη και Αγίου 
Γεωργίου στην Κομοτηνή. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομικός Κανονι¬ 
σμός» και ειδικότερα των άρθρων 3 και 4 αυτού, όπως τροποποιήθηκαν 
μεταγενέστερα (άρθρο 1 Ν. 1772/1988 ΦΕΚ 91Α). 

β) Των Π. Δ/των 358/1986 (ΦΕΚ 158Α), 92/1987(ΦΕΚ 5 ΙΑ*) 
και 492/1988 (ΦΕΚ 224Α’), για τις αρμοδιότητες και τον Οργανισμό 
του Υπουργείου Βόρειας Ελλάδας, αντίστοιχα. 

2. Την απόφαση Υ 704/19.8.1988 (ΦΕΚ 575Β’), για τη μετονο- 
μασία τουΥπουργείου Βόρειας Ελλάδας σε Υπουργείο Μακεδονίας - 
Θράκης. 

3. Την από 27.11.1991 (αριθ. πρωτ. 5476/29.11.91) αιτιολο- 
γική έκθεση της Διεύθυνσης Πολιτισμού του Υπουργείου Μακεδονίας - 
Θράκης, αποφασίζουμε: 

Χαρακτηρίζουμε ως διατηρητέο το κτίριο που βρίσκεται στην οδό Κ. 
Ζωΐδη και Αγίου Γεωργίου στην Κομοτηνή, φερόμενο ως ιδιοκτησία 


Νέστορα Πιερράκου, όπως φαίνεται στο απόσπασμα ρυμοτομικού σχε¬ 
δίου της περιοχής επειδή έχει αξιόλογα αρχιτεκτονικά στοιχεία. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών και 
διακοαμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων η 
στατική ενίσχυση και η εσωτερική διαρρύθμιση του κτιρίου, εφ’ όσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην Ελληνική γλωσσά που να πληρο¬ 
φορούν για τη χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξωτερικό του δια¬ 
τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού και αρχιτεκτονικού ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 11 Μαρτίου 1992 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

Αριθ. 1397 (4) 

Χαρακτηρισμός ως διατηρητέου κτιρίου της οδού Ν. Τσανακλή 8 και 
παρόδου Στουκοπούλου στην Κομοτηνή. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α)Του Ν. 1577/1985 (ΦΕΚ 210Α') «Γενικός Οικοδομικός Κανονι¬ 
σμός» και ειδικότερα των άρθρων 3 και 4 αυτού, όπως τροποποιήθηκαν 
μεταγενέστερα (άρθρο 1 Ν. 1772/1988 ΦΕΚ 91Α’). 

β) Των Π. Δ/των 358/1986 (ΦΕΚ 158Α), 92/1987(ΦΕΚ 51Α') 
και 492/1988 (ΦΕΚ 224Α'), για τις αρμοδιότητες και τον Οργανισμό 
του Υπουργείου Βόρειας Ελλάδας, αντίστοιχα. 

2. Την απόφαση Υ 704/19.8.1988 (ΦΕΚ 575Β'), για τη μετσνο- 
μασία του Υπουργείου Βόρειας Ελλάδας σε Υπουργείο Μακεδονίας - 
Θράκης. 

3. Την από 3.12.1991 (αριθ. πρωτ. 7588/3.12.91) αιτιολογική 
έκθεση της Διεύθυνσης Πολιτισμού του Υπουργείου Μακεδονίας - θρά- 
κης. 

4. Τηναπό3.12.91 (αριθ.πρωτ. 7590/3.12.91) απάντηση του φε- 
ρόμενου ως ιδιοκτήτη Αδριανού Τράκα σε σχέση με την παραπάνω αι- 
τιολογική έκθεση, αποφασίζουμε: 

Χαρακτηρίζουμε ως διατηρητέο το κτίριο της οδού Ν. Τσανακλή 8 
και παρόδου Στουκοπούλου στην Κομοτηνή, φερόμενο ως ιδιοκτησία 


Ανδριανού Τράκα, όπως φαίνεται διαγραμμισμένο στο σχέδιο με κλί¬ 
μακα 1:1000 που συνοδεύει την απόφαση αυτή επειδή έχει αξιόλογα 
αρχιτεκτονικά και μορφολογικά στοιχεία. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων η 
στατική ενίσχυση και η εσωτερική διαρρύθμιση του κτιρίου, εφ’ όσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην Ελληνική γλώσσα που να πληρο¬ 
φορούν για τη χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξωτερικό του δια¬ 
τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού και αρχιτεκτονικού ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Θεσσαλονίκη, 11 Μαρτίου 1992. 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

